

**Көшелерді қайта атау туралы**

Шығыс Қазақстан облысы Аягөз ауданы әкімдігінің 2018 жылғы 24 желтоқсандағы № 987 қаулысы. Шығыс Қазақстан облысы Әділет департаментінің Аягөз аудандық Әділет басқармасында 2018 жылғы 24 желтоқсанда № 5-6-190 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6-бабының 1-тармағының 4) тармақшасын, 31-бабының 2-тармағын, "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 12-бабының 5-1) тармағын, Шығыс Қазақстан облыстық ономастика комиссиясының 2018 жылғы 28 тамыздағы қорытындысына сәйкес және тиісті аумақ халқының пікірін ескере отырып, Аягөз аудандық мәслихаты ШЕШІМ ҚАБЫЛДАДЫ және Аягөз ауданының әкімдігі ҚАУЛЫ ЕТЕДІ:

      1. Шығыс Қазақстан облысы, Аягөз ауданы, Аягөз қаласының төмендегі көшелері қайта аталсын:

      "3-ші шақырым" көшесі – "Халық қаһарманы" Рақымжан Қошқарбаев" атындағы көшесіне;

      "Полевая" көшесі – "Болашақ" көшесіне;

      "Нефтебаза" көшесі – "Бірлік" көшесіне;

      "Подстанция" көшесі – "Береке" көшесіне;

      "Сибирский переулок" көшесі – "Бәйтерек" көшесіне;

      2. Осы бірлескен шешім мен қаулы оның алғаш ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Аудан әкімі* | *Б. Байахметов* |
| *Сессия төрағасы* | *А. Шакиров* |
| *Мәслихат хатшысы* | *С. Искаков* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК